August Törnqvist

Pehr August Törnqvist (1. elokuuta 1822 Espoo – 18. kesäkuuta 1872 Helsinki) oli suomalainen valtiopäivä- ja pankkimies, joka toimi Suomen Pankin johtokunnassa ja Suomen Yhdyspankin toimitusjohtajana.Biografiasampo: August Törnqvist Viitattu 9.4.2021.

Törnqvistin vannhemmat olivat senaattori ja salaneuvos Pehr Jonas Törnqvist ja Beata Sofia Trapp. Hän tuli hovioikeuden auskultantiksi 1843 ja Suomen Pankin johtokunnan sihteeriksi 1853 ja jäseneksi 1858. Hän osallistui muun muassa menestyksekkääseen valtiolainan hankintaan Rotschildin kauppahuoneelta 1862. Vuonna 1865 Törnqvististä tuli Suomen Yhdyspankin toimitusjohtaja. Hänen katsottiin onnistuneen auttamaan pankkia selviämään 1860-luvun loppuvuosien talouskriisistä. Törnqvist oli aatelissäädyssä sukunsa edustaja valtiopäivillä 1867 ja oli niillä muun muassa pankkivaliokunnan jäsen. Hän myös jatkoi isänsä aloittamaa keisarillisten asetusten ja senaatin kiertokirjeiden julkaisemista. Törnqvist kuoli naimattomana.

 Lähteet 


Viitteet

Luokka:Suomalaiset elinkeinoelämän vaikuttajat
Luokka:Suomalaiset aateliset
Luokka:Suomen suuriruhtinaskunnan aatelissäädyn valtiopäivämiehet
Luokka:Suomen Pankin johtajat
Luokka:Vuonna 1822 syntyneet
Luokka:Vuonna 1872 kuolleet